jkorsvik/nowiki_second_scrape_merged huggingface dataset:
Spyridoula Karydi

Spyridoula Karydi (født 30. januar 2001) er en gresk friidrettsutøver som konkurrerer i lengdehopp og tresteg. 
Hun ble U20-europamester i tresteg i 2019, og er fire ganger gresk mester i tresteg utendørs og innendørs.


== Idrettskarriere ==


=== 2017 ===
Karydi kom på fjerdeplass i lengdehopp under U18-balkanmesterskapet i friidrett 2017, og samme år deltok hun i Sommer-EYOF 2017 (European Youth Olympic Festival), der hun kom på tiendeplass i lengdehopp, men hun nådde ikke finalerunden i tresteg.


=== 2018 ===
Hun deltok i U20-balkanmesterskapet i friidrett innendørs 2018, og fikk der sølv i tresteg og bronse i lengdehopp. Under U18-balkanmesterskapet i friidrett 2018 utendørs fikk hun sølv i begge hoppøvelsene. Hun vant lengdehopp og tresteg under det greske U20-mesterskapet i friidrett 2018, og hun fikk gull i tresteg og sølv i lengdehopp under det greske U18-mesterskapet.Under U18-EM i friidrett 2018 fikk hun bronse i lengdehopp, med ny personlig rekord på 6,23 meter, og hun satte også personlig rekord i tresteg, med 13,27 meter, der hun kom på fjerdeplass. Hun vant tresteg under det greske U23-mesterskapet i friidrett, og hun representerte Hellas under Sommer-OL for ungdom 2018, der hun kom på femteplass i tresteg.


=== 2019 ===
Hun deltok igjen i U20-balkanmesterskapet i friidrett innendørs 2019, og fikk denne gangen sølv i lengdehopp og gull i tresteg. Hun satte personlig rekord i begge øvelsene, med 6,10 meter i lengdehopp og 13,25 meter i tresteg.Utendørs vant hun lengdehopp og tresteg under det greske U20-mesterskapet i friidrett, og hun vant også begge øvelsene under det greske U23-mesterskapet i friidrett. Hun vant tresteg under U20-EM i friidrett 2019, foran Aleksandra Nacheva og Rūta Lasmane, med ny nasjonal U20-rekord på 14,00 meter. Under det greske mesterskapet for senior fikk hun sølv i tresteg.


=== 2020 ===
Karydi vant tresteg under U20-balkanmesterskapet i friidrett innendørs 2020. Den 28. februar vant hun tresteg under det greske mesterskapet i friidrett innendørs, og vant med det sin første nasjonale seniortittel. Utendørs vant hun lengdehopp og tresteg under det greske U20-mesterskapet, og hun vant tresteg under Gresk mesterskap i friidrett 2020.


=== 2021 ===
Under det greske mesterskapet i friidrett innendørs 2021 fikk hun gull i tresteg og sølv i lengdehopp. Hun deltok i EM i friidrett innendørs 2021, og fikk der ellevte beste resultat i kvalifiseringsrunden (13,69), men gikk ikke til finalerunden. Hun vant tresteg under Gresk mesterskap i friidrett 2021, og vant med det sin andre nasjonale tittel utendørs, og sin fjerde totalt. Hellas deltok i 1. divisjon (First League) under Lag-EM i friidrett 2021, og Karydi kom der på tredjeplass i lengdehopp.Hun deltok i Balkanmesterskapet i friidrett 2021, og fikk der sølv i tresteg bak Neja Filipič fra Slovenia. Hun fikk også sølv i tresteg under U23-EM i friidrett 2021, der hun kom på niendeplass i lengdehopp.


== Referanser ==


== Eksterne lenker ==
(en) Spyridoula Karydi – kategori av bilder, video eller lyd på Commons 
(en) Spyridoula Karydi – Olympedia 
(en) Spyridoula Karydi – World Athletics
Flyrs flyflåte

Flyrs flyflåte bestod i desember 2021 av 5 leasede fly. Det norske flyselskapet Flyr etablerte ved oppstarten i 2021 en flåte bestående av kort- og mellomdistanseflyet Boeing 737-800. Flyrs første fly LN-FGA ble mottatt den 4. juni. 2021.


== Flyflåte ==


== Referanser ==
Algerie under Paralympiske sommerleker 2020

Algerie deltok under Paralympiske sommerleker 2020 i Tokyo, Japan, fra 24. august til 5. september 2021.Før lekene i Tokyo 2020 hadde Algerie vunnet 73 medaljer (23 gull, 18 sølv og 32 bronse) fra de 6 sommerlekene det hadde deltatt i siden 1992.


== Medaljer ==


== Medaljevinnere ==


== Referanser ==
Ahmad Shamlou

Ahmad Shamlou (12. desember 1925–24. juli 2000) (persisk: احمد شاملو) eller Shamlou var en iransk dikter, forfatter og journalist. I 1954 ble han arrestert. Han ble løslatt i 1955. Shamlou ga ut mer enn sytti bøker. Han skrev noveller, romaner, skuespill, essays og dikt. Han døde i Teheran og ble gravlagt i Karaj.


== Referanser ==
Argentina under Paralympiske sommerleker 2020

Argentina deltok med 55 utøvere under Paralympiske sommerleker 2020 i Tokyo, Japan, fra 24. august til 5. september 2021.Før lekene i Tokyo 2020 hadde Argentina vunnet 156 medaljer (31 gull, 61 sølv og 64 bronse) fra de 15 sommerlekene det hadde deltatt i siden 1960.


== Medaljer ==


== Medaljevinnere ==


== Boccia ==

Argentina deltok i BC1, BC2 og BC3.


== Friidrett ==

Baneøvelser - mennTekniske øvelser - mennBaneøvelser - kvinnerTekniske øvelser - kvinner


== Sykling ==


=== Landevei ===
Landevei mennLandevei kvinner


=== Bane ===
Bane mennBane kvinner


== Referanser ==
Ian Nish

Ian Hill Nish (født 3. juni 1926 i Burghmuirhead i Edinburgh i Storbritannia) er en britisk akademiker og spesialist innen japanstudier og tidligere professor i internasjonal historie ved London School of Economics and Political Science (LSE). Han er ekspert på den britisk-japanske allianse og på japansk utenrikspolitikk.


== Liv og virke ==


=== Bakgrunn ===
Andre verdenskrig gav mange unge ikke-japanere sjansen til å ble spesialister innen japanologi, og Ian Nish ble en av dem. Han studerte ved School of Japanese Studies som først var i Simla og så ble flyttet til Karachi i Britisk India.Etter krigsslutt og etter språkopplæringen ble disse semi-lingvistene sendt til South East Asia Translation and Interrogation Center i Johore Bahru i Malaya. De fikk oversettelseoppgaver og ble benyttet som tolker i Changi-fengselet.Deretter tok Nish mastergrad ved University of Edinburgh. Han tok doktorgrad ved School of Oriental and African Studies (SOAS) i London.


=== Karriere ===
Nish underviste ved det historiske fakultet ved University of Sydney fra 1957 til 1962. Fra 1962 til 1991 underviste han ved London School of Economics i London. To av hans spesialiserte forelesningsrekker munnet ut i to  bokpublikasjoner: Origins of the Russo-Japanese War og Japan's Struggle with Internationalism.  Nish fortsatte med sine egne forskninger innen de britisk-japanske relasjoners historie og det førte til ytterligere to bøker.Han gikk i pensjon i1991.


== Verker i utvalg ==
I en statistisk oversikt over verker skrevet av eller om Nish, nevner OCLC/WorldCat om lag 200+ verker i 300+ publikasjoner på fire språk, i 7,000+ biblioteker.
Britain & Japan: Biographical Portraits (1994), med James Hoare
The History of Anglo-Japanese Relations: The Political-diplomatic Dimension (2000)
The Russo-Japanese War, 1904-5 (2003)


== Referanser ==
Domus Athletica

Domus Athletica er en idrettshall i Oslo, beliggende i Gaustadbekkdalen mellom Blindern og Ullevaal Stadion, bygget i 1996. Den drives av Studentsamskipnaden SiO.
Med et bruttoareal på 11 012 m² er den Oslos største treningssenter, og inneholder blant annet to svømmebasseng, helsestudio, gruppetreningssaler, kampsportsal, sykkelsal, squashbaner og fysioterapiavdeling. Utendørs er der kunstgressbane og tennisbaner.


== Referanser ==
Hande Eslen-Ziya

Hande Eslen-Ziya (1976) er en tyrkisk sosialpsykolog og sosiolog som er professor i sosiologi ved Universitetet i Stavanger. Hennes faglige arbeid ligger i skjæringsfeltet mellom psykologi, sosiologi og medievitenskap. Fra 2020 leder hun forskergruppen Populisme, antikjønn og demokrati, og er også tilknyttet Nettverk for tverrfaglig kjønnsforskning ved samme universitet. Hun har blant annet forsket på hvordan høyrepopulistiske ideologier, herunder antikjønnbevegelsen, skaper en alternativ «trollvitenskap»-diskurs.


== Karriere ==
Hun tok bachelorgrad i psykologi i 1997 og mastergrad i sosialpsykologi i 1999, begge ved Boğaziçiuniversitetet i Istanbul. Hun tok doktorgrad i sosiologi ved Det polske vitenskapsakademi i 2008 og en habilitasjon i sosiologi i Tyrkia i 2015. Hun har vært universitetslektor og førsteamanuensis i psykologi ved flere universiteter i Tyrkia, og var postdoktor ved Psykologisk institutt ved Universitetet i iKwaZulu-Natali i Sør-Afrika. Hun har også vært forsker og gjesteforsker ved University of Brighton. Hun ble universitetslektor ved Universitetet i Stavanger i 2015, førsteamanuensis i sosiologi samme sted i 2018 og professor i sosiologi i 2020.
I 2020 ble hun leder av UiS' nyetablerte forskergruppe Populisme, antikjønn og demokrati. Forskergruppen forsker på høyreorientert og venstreorientert populisme, antikjønnbevegelsen og dens virkning på demokratiet, og har en seminarrekke om disse temaene kalt «fringe talk series».Eslen-Ziyas akademiske virke fokuserer på kjønn og sosiale ulikheter, transnasjonale organisasjoner, og sosiale bevegelser og aktivisme. Hun har blant annet forsket på illiberale regimers bruk av diskursive verktøy, særlig i Tyrkia. Hun forsker også på hvordan høyrepopulistiske ideologier som antikjønnbevegelsen skaper en alternativ «trollvitenskap»-diskurs, som skaper emosjonelle ekkokamre. Hun leder fra 2020 forskningsprosjektet Fighting pandemics with enhanced risk communication, finansiert av Norges forskningsråd.


== Bibliografi ==
2017: The Social Construction and Developmental Trajectories of Masculinities, Istanbul Bilgi Universitesi Yayınları
2018: Politics and Gender Identity in Turkey: Centralised Islam for Socio-Economic Control, Routledge
2019: The Aesthetics of Global Protest: Visual Culture and Communication, Amsterdam University Press
2022: Populism and Science in Europe, Palgrave Macmillan


== Referanser ==


== Eksterne lenker ==
(no) Publikasjoner av Hande Eslen-Ziya i forskningsdokumentasjonssystemet CRIStin
På Google Scholar
Asbjørn Ramnefjell

Asbjørn Ramnefjell (født 16. august 1950) er en norsk siviløkonom og journalist. Han ble nordisk mester i golf i 1974 (lag) og 1976 (individuelt), og var med på laget som tok bronse i EM i 1971. Han har også en NM-tittel i basketball med Bærum Basket.
Ramnefjell vant norgesmesterskapet i golf for juniorer i 1971 og seniorer i 2005, 2008, 2009 og 2011, 2012, 2014, 2015 og 2020. Han vant også det åpne norske mesterskapet, Oslo Cup, i 1977.
I 1995 debuterte han som sidekommentator i TV3s golfsendinger med Knut Th. Gleditch. Tidligere hadde han kommentert golfsendinger for NRK sammen med Kjell Kr. Rike. Ramnefjell har tidligere skrevet i medlemsbladet til Norges Golfforbund, Norsk Golf, og har drevet nettstedet golfsiden.com siden 1999.


== Referanser ==


== Eksterne lenker ==
Golfsiden.com
Lilly Kaden

Lilly Kaden (født 6. september 2001) er en tysk friidrettsutøver som representerer klubben LG Olympia Dortmund. Hun konkurrerer hovedsakelig i sprintløp. 
Hun ble U23-europamester på 100 meter i 2021, og hun ble tysk juniormester (U20) i 2020. 


== Idrettskarriere ==
Kaden kom på tredjeplass på 100 meter under det tyske U18-mesterskapet i friidrett 2017. Under det tyske U20-mesterskapet innendørs i 2018 kom hun på sjetteplass på 60 meter, og hun kom på fjerdeplass på 100 meter under det tyske U20-mesterskapet i 2019.I 2020 kom hun på sjetteplass på 100 meter og åttendeplass på 200 meter under Tysk mesterskap i friidrett 2020, og hun vant 100 meter under det tyske U20-mesterskapet. Hun kom på fjerdeplass på 100 meter under ISTAF-stevnet utendørs.Hun satte personlig rekord på 60 meter under et stevne i Düsseldorf i januar 2021. Under Tysk mesterskap i friidrett 2021 kom hun på sjetteplass på 200 meter, men nådde ikke finalen på 100 meter. Hun kom på andreplass på 100 meter under det tyske U23-mesterskapet i friidrett, bak Sophia Junk. Under U23-EM i friidrett 2021 vant hun 100 meter, og hun fikk også gull på 4 x 100 meter stafett.


== Referanser ==


== Eksterne lenker ==
(en) Lilly Kaden – World Athletics 
(en) Lilly Kaden – TheSports.org 
(de) Lilly Kaden – Leichtathletik-Datenbank
Type VII

Type VIIC er en type ubåt bygd av flere verft i Tyskland under andre verdenskrig. En kjent type VIIC-ubåt er U96, som det er skrevet roman og laget film om, begge med navnet Das Boot eller «båten/ubåten» på norsk.
VIIC er en bestemt modell i en serie av ubåter kjent som VII. Det ble bygget mange versjoner av VII ubåttypen, blant annet VIIA, VIIB, VIIC/41, VIIC/42, VIID og VIIF


== Utvikling og bruk under andre verdenskrig ==
Type VIIC var det tredje rikets arbeidshest blant ubåtene; ingen andre modeller ble bygd i samme antall, og VIIC-ubåtene var sentrale i den tyske krigsmarinens manøvre i Atlanterhavet under andre verdenskrig.
Tyskerne utviklet stadig ubåtteknologien sin gjennom andre verdenskrig, men en vesentlig svakhet på denne tiden var at de ikke kunne holde seg neddykket over lengre perioder. Dette skyldtes at ubåtene hovedsakelig brukte diesel som drivstoff, og under dykk kunne man ikke drive dieselmaskiner – eller noen forbrenningsmotorer for den del – fordi man ikke hadde teknologien som trengtes for å tilføre motorer luft under havoverflaten. Derfor måtte man stort sett bruke elektriske motorer under neddykk. Disse motorene gikk på batterier som med jevne mellomrom måtte lades, noe som skjedde når ubåten gikk for dieselmotor på overflaten. Dette ble en vesentlig svakhet for den tyske ubåtflåten, fordi fartøyene var lette mål for de alliertes marine og luftforsvar når de ikke var neddykket. 


== VIIC-ubåter i norsk tjeneste etter 1945 ==
Flere tyske ubåter ble brukt av det norske sjøforsvaret etter andre verdenskrig, blant annet noen av type VIIC. Et eksempel er  «U-995», en VIIC/41 som ble satt inn i tjeneste for det norske sjøforsvaret i 1952 og fikk navnet «KNM Kaura». Den ble tatt ut av norsk tjeneste i 1962. Siden har U-995 stått som minnesmerke etter at tyske ubåt-veteraner fattet interesse for den da den ikke lengre var i norsk tjeneste. U-995 er også et museum. 
To andre tyske ubåter av samme type ble tatt i bruk av Norge etter krigen. De fikk navnene «KNM Kinn» og «KNM Kya».
Schuld

Schuld er en landsby og kommune i Landkreis Ahrweiler i den tyske delstaten Rheinland-Pfalz.
Byen er en av de hardest rammede under katastrofeflommen i sentraleuropa i juli 2021.


== Referanser ==
Maltesisk Premier League 2021–2022

Premier League 2021–2022, var den 107 sesongen av den maltesisk topp divisjonen. Sesongen startet 12. august 2021. Regjerende mestere Ħamrun Spartans klarte ikke å forsvare tittelen, og Hibernians vant sitt 13 seriemesterskap.


== Klubbinfo ==


== Ordinær sesong ==


=== Tabell ===


=== Resultattabell ===


== Mesterskaps sluttspill ==


=== Tabell ===


=== Resultattabell ===


== Nedrykks sluttspill ==


=== Tabell ===


=== Resultattabell ===


== Referanser ==
Kornelia Lesiewicz

Kornelia Lesiewicz (født 14. august 2003) er en polsk friidrettsutøver som representerer klubben AZS AWF Gorzów Wielkopolski. Hun konkurrerer hovedsakelig i sprintløp. 
Hun ble U20-europamester på 400 meter i 2021, og har gull på 4 x 400 meter stafett fra Lag-EM i friidrett 2021 og sølv i samme øvelse fra Stafett-VM i friidrett 2021. 


== Idrettskarriere ==


=== 2019 ===
Lesiewicz vant 300 meter under det polske U18-mesterskapet innendørs i 2019, og hun vant 400 meter under det polske U18-mesterskapet utendørs. Hun deltok i Sommer-EYOF 2019 (European Youth Olympic Festival) i Baku, og kom der på sjetteplass på 400 meter.


=== 2020 ===
Hun vant på nytt 300 meter under det polske U18-mesterskapet innendørs i 2020. I september satte hun personlig rekord på 200 meter med 24,62 sekunder, og hun satte personlig rekord på 400 meter med 52,73 sekunder da hun vant det polske U18-mesterskapet i friidrett.


=== 2021 ===
Den 13. februar vant hun 400 meter under det polske U20-mesterskapet i friidrett innendørs. Under det polske mesterskapet innendørs (senior) kom hun på andreplass på 400 meter med ny personlig rekord på 52,56 sekunder. Tiden var også polsk U20-rekord innendørs. Hun deltok på Polens stafettlag som fikk bronse på 4 x 400 meter stafett under EM i friidrett innendørs 2021.Utendørs deltok hun i Stafett-VM i friidrett 2021 (World Athletics Relays), og fikk der sølv på 4 x 400 meter stafett. Hun deltok også i Lag-EM i friidrett 2021, der Polen deltok i Superligaen, og fikk der gull på 4 x 400 meter stafett. Den 3. juli vant hun 400 meter under det polske U20-mesterskapet i friidrett, med ny personlig rekord på 52,02 sekunder, og hun vant 400 meter under U20-EM i friidrett 2021.


== Referanser ==


== Eksterne lenker ==
(en) Kornelia Lesiewicz – Olympedia 
(en) Kornelia Lesiewicz – World Athletics
Maja Åskag

Maja Åskag (født 18. desember 2002) er en svensk friidrettsutøver som representerer klubben Råby-Rekarne FIF. Hun konkurrerer hovedsakelig i tresteg. 
Hun ble U20-europamester på tresteg i 2021, og har to SM-gull i tresteg innendørs, fra 2019 og 2021. 


== Idrettskarriere ==


=== 2018 ===
Åskag ble svensk U17-mester i tresteg innendørs i 2018. Hun vant tresteg i U17-klassen under Världsungdomsspelen, og hun kom på niendeplass under U18-EM i friidrett 2018. Hun vant lengdehopp og tresteg under det svenske U17-mesterskapet i friidrett utendørs, og hun fikk bronse i tresteg under Svensk mesterskap i friidrett 2018.


=== 2019 ===
Hun vant tresteg under innendørs-SM 2019, og fikk med det sin første nasjonale tittel på seniornivå. Hun vant lengdehopp og tresteg under det svenske U18-mesterskapet i friidrett innendørs. Utendørs vant hun tresteg i U18-klassen under Världsungdomsspelen, og hun vant tresteg under Sommer-EYOF 2019 (European Youth Olympic Festival). Under det svenske U18-mesterskapet i friidrett utendørs vant hun tresteg og 200 meter, og hun fikk sølv i lengdehopp. Hun kom på andreplass i tresteg under Svensk mesterskap i friidrett 2019.


=== 2020 ===
Under innendørs-SM 2020 fikk hun sølv i tresteg. Hun vant lengdehopp og tresteg under det svenske U20-mesterskapet innendørs, og kom på sjuendeplass på 60 meter. Hun fikk også sølv i tresteg under Svensk mesterskap i friidrett 2020. I august deltok hun i junior-SM i hoppøvelser (U20), og vant der lengdehopp og tresteg. Hun deltok i Finnkampen, og kom der på tredjeplass i tresteg.


=== 2021 ===
Den 21. februar vant hun tresteg under det svenske mesterskapet i friidrett innendørs. Hun vant tresteg under U20-EM i friidrett 2021, med ny personlig rekord på 14,05 meter.


== Referanser ==


== Eksterne lenker ==
(en) Maja Åskag – World Athletics 
(en) Maja Åskag – TheSports.org 
(en) Maja Åskag – European Athletics
Violetta Ignatjeva

Violetta Ignatjeva (russisk: Виолетта Игнатьева, født 16. januar 2002) er en russisk friidrettsutøver som representerer Autoriserte nøytrale utøvere internasjonalt. Hun konkurrerer hovedsakelig i diskoskast. 
Hun ble U20-europamester i diskos i 2021, og ble U18-europamester i samme øvelse i 2018. 


== Idrettskarriere ==


=== 2016 - 2018 ===
Ignatjeva ble russisk U18-mester i diskos innendørs og utendørs i 2016. Hun ble russisk U18-mester i diskos innendørs i 2017, og deltok i Sommer-EYOF 2017 (European Youth Olympic Festival), der hun fikk bronse i diskos (3 kg) og kom på femteplass i kulestøt. I 2018 deltok hun i U18-EM i friidrett 2018, der hun vant diskos, og hun fikk sølv i diskos under Sommer-OL for ungdom 2018, bak Melany Matheus fra Cuba.


=== 2019 - 2020 ===
Hun ble russisk U20- og U23-mester i diskos i 2020. Hun vant diskos under Sommer-EYOF 2019, med ny personlig rekord og mesterskapsrekord på 55,37 meter. I 2020 kom hun på femteplass i diskos under det russiske mesterskapet i friidrett.


=== 2021 ===
I februar kom hun på tredjeplass i kulestøt under det russiske U20-mesterskapet i friidrett innendørs. Hun satte personlig rekord i diskos i april, med 62,54 meter, under Nizamutdinov Prizes-stevnet i Sotsji. Resultatet var også russisk U20-rekord utendørs. Under det russiske U20-mesterskapet i friidrett utendørs vant hun diskos, og hun vant diskos under U20-EM i friidrett 2021.


== Referanser ==


== Eksterne lenker ==
(en) Violetta Ignatjeva – Olympedia 
(en) Violetta Ignatjeva – World Athletics 
(en) Violetta Ignatjeva – TheSports.org
Fjelltjæreblom

Fjelltjæreblom (Viscaria alpina) er en flerårig plante i nellikfamilien som er vanlig på fjellhyller, grusmark og tørre rabber på fjellet. Blomstene har  dypt kløyvde kronblad og er rosenrøde og velluktende. Den minner om engtjæreblom, men fjelltjæreblom har tynnere og ikke-klebrig stengel. Den vokser enkeltvis eller i små tuer.Den er funnet til 1000 meters høyde i Troms og opp til 1900 meter i Jotunheimen. Planten trives godt på steder med tungmetaller i jorden, gjerne steder med olivin eller serpentin i berget. Derfor brukes den som indikatorart på at det kan være malmforekomster av kobber, nikkel, sink eller sølv på stedet den vokser. Den finnes ofte på slagghauger, ved kisgruver og gruveinnganger.Carl von Linné navnga arten etter å funnet den ved en sølvgruve ved Kvikkjokk. Det vitenskaplige navnet Viscaria betyr «klistret», som sikter til tjæreblomslektas (men ikke fjelltjæreblommens) seige felter på stilken. Alpina betyr «hører til i fjellet». 
Fjelltjæreblom kan være Relikter fra siste istid. På Öland i Sverige vokser den i lavlandet, muligens som en følge av at har vokst i takt med sammentrekkningen av innlandsisen, og overlevd på øya siden.


== Referanser ==


== Eksterne lenker ==
Fjelltjæreblom i Artsdatabanken
(en) Fjelltjæreblom i Encyclopedia of Life 
(en) Fjelltjæreblom i Global Biodiversity Information Facility 
(en) Fjelltjæreblom hos ITIS 
(en) Fjelltjæreblom hos NCBI 
(en) Fjelltjæreblom hos The International Plant Names Index 
(en) Fjelltjæreblom hos Tropicos 
(en) Kategori:Viscaria alpina – bilder, video eller lyd på Wikimedia Commons
Inge Hareide

Inge Knut Hareide (født 1961) er en norsk arkitekt. Han er én av tre grunnleggere av KIMA arkitektur, som startet i 2008. Per 2023 er han firmaets daglige leder.


== Biografi ==
Inge Knut Hareide ble født på Hareid, Sunnmøre. Etter videregående flyttet han til Oslo, der han jobbet som antikvar for Saga Petroleum. 
I 1982 begynte Hareide på arkitektutdanningen ved NTH (NTNU) i Trondheim. Høsten 1984 / våren 1985 hospiterte han hos Arkitekthøyskolen i Oslo (AHO), der han blant annet deltok på kurs med Sverre Fehn som lærer og arkitekt Torstein Ramberg som sensor. Under oppholdet i Oslo gjennomførte Hareide et semester på Kunst- og håndverkshøyskolen. I løpet av studietiden fikk han jobb hos Ramberg (1987). I siviltjenesten fra 1987 til 1988 arbeidet han for Riksantikvaren.Hareide fikk stipend til å delta på ICOMOS' (International Council on Monuments and Sites) oppmåling av anlegget til Bethlehem Steel i Bethlehem, Pennsylvania.Høsten 1990 begynte han igjen i arbeid hos Torstein Ramberg.I 2004 ble Hareide hentet inn av arkitekt Sverre Fehn som prosjekteringsleder for Gyldendalhuset. Hertil forfattet Hareide én av hovedartiklene i boken Gyldendalhuset (2007), som omhandlet prosjekteringen av bygget.
I 2008 startet Hareide KIMA Arkitektur AS, sammen med Kristoffer Bøksle og Martin Dietrichson. KIMA har utmerket seg innen transformasjon av eldre, eksisterende bygg, til blant annet næringsbygg og kulturhus. Med transformasjonsprosjekter som Sentralen og Pressens hus (i samarbeid med Atelier Oslo), Tollbodene (Tolldirektoratets hovedkontor), og Telegrafbygningen i Oslo.
I 2021 er Hareide juryens fagekspert innen arkitektur ved utdeling av DOGA-merket for design og arkitektur.


== Prosjekter og utmerkelser ==
Torstein Ramberg ASRegjeringsbygg 5 (R5), Oslo
Christiania Torv, Oslo (prosjektleder). Mottok Oslo bys arkitekturpris 2003, og Cityprisen 1998.
Havhesten badeanlegg, FlorøArkitekt Sverre Fehn ASGyldendalhuset, Oslo (prosjektleder)  Prosjektet mottok Oslo bys arkitekturpris 2008, Årets bygg 2007, Betongtavlen 2008, Sundts premie 2008 mm.KIMA Arkitektur ASRehabilitering av Bøler bibliotek
Parkveien 5, Oslo. Mottok Oslo bys arkitekturpris 2012
Grensesvingen 7, Oslo. Nominert til Oslo Bys arkitekturpris 2015
Sentralen, Oslo. Årets bygg 2016, finalist for Oslo Bys arkitekturpris 2017
Røa menighetsbarnehage, Oslo. Nominert til Oslo bys arkitekturpris 2017
Tolldirektoratets hovedkvarter i Oslo
Telegrafbygningen i Oslo. Vinner av Cityprisen 2021
Pressens hus, Oslo. Vinner av Oslo bys arkitekturpris 2022
KIMA Arkitektur, Vinner av Jacob-prisen - DOGA 2022


== Referanser ==